
Szepes-vár és környéke. 


Szepes-vár és környéke a turistának többféle neve- 
zetességet nyujt. A szepesi székesegyház a legérdeke- 
sebb templómok egyike, Szepes-vár számos történeti 
emléket kelt fel, a Branyiszko-hegyláncz pedig szép 
kilátó pontokkal dicsekedhetik. A kirándulást esetleg 
Lőcse megtekintésével lehet összekötni. 

Szepes várhoz lehet jutni Lőcséről és Szepes-Olasziból. 

a) Lőcséről Szepesváraljára és . Szepes-várra 
15"2 km. 41—1"/4 óra kocsin 6 K (p. 814). 

b) Szepes-Olasziból (7:48 km. az országút mentén). 

Szepes-Ölaszi vasuti állomástól szárnyvonal visz Sze- 
pes-Váraljára (9"3 km.). Wellbach (hajdani XXIV szepesi 
város, jelenleg tót falu, gróf Csáky Zeno nyári tartóz- 
kodási helye) állomását elhagyva, szűk völgyben tovább 
haladunk, mig balfelől magaslaton a szepesi káptalan 
mutatkozik ; csakhamar jobbfelől kopár hegy tetején 
feltünik az impozáns Szepesvár és végül a kettő kö- 
zött a völgyben elterülő Szepes-Váralja városkát látjuk. 

Megtekintjük a székesegyházat és Szepesvárt. 

Szepes-Váralja 431 m. 

Az állomáshoz nehány lépésnyire levő uj «Szálloda 
a vasuthoz» (4 szobával) turistáknak ajánlható. A város 
legrégibb része az Alsóvár-utcza, melyben a váruraság 
jobbágyai laktak. Utóbb szepesi szászok telepedtek ott 
le, miáltal a helység várossá nagyobbodott. A főtéren 


Szepes-vár, 1 

Mária-szobor áll, melyet Lubomirsky T. lengyel hely- 
tartó állíttatott. A városháza bejárata fölött kőbe vésett 
felirás látható. A városban több templom s az Irgalmas 
barátok zárdája van, melyet Lubomirsky St. T. 1650- 
ben alapitott és mely ezen rend legrégibb zárdája 
Magyarországon. 


Szepeshely. 
A szepesi káptalant (Szepeshely) az állomástól 





cza vezet fel. Csakhamar látjuk a káptalan épületeit, 
valamint körfalát, melyen át az alsó kapun belépünk. 
Szűk utczán haladunk, melynek felső vége kis térré 
tágul. Az utczában két oldalt vannak a kanonokok lakó- 
házai. A tér közepét a székesegyház s a Zápolya- 
kápolna foglalja el. Jobbról áll a sárgára festett torony, 
napórával és mellette a püspöki rezidentia, szép park- 
kal. Balra látható a papnövelde épülete (egykoron a 
jezsuiták residentiája), most theologiai tanintézet s 
legrégibb hazai tanitóképezde , előtte szent szobor, 
mellette a helyenkint még most is pártázattal ellátott kör- 
fal. A tér nyugati végén van a kis kapu gyalogosok ré- 
szére; kétoldalt siremlékek és. egy sirbolt. Az. Ora- 
torony mellett lakik az egyházfi, kitől a székesegyház 
kulcsa kérendő. 

. Az 4489-ben alapitott szepesi prépostságból keletkezett 1776-ban 
a szepesi püspökség. A káptalan a századok folyamán sok viszon- 
tagságon ment keresztül. Először a mongolok 1244—1243 telje- 
sen elpusztították ; majd II. László : király kunjai fosztották ki a káp- 
talant és a templomot 1288. Ugyanazt tették a husziták 1433- és 
1437-ben, kik a levéltárt is nagy részt elpusztitották. A XVI. és 
XVII. században, a Zápolya és Ferdinánd közti belviszályok és a 
vallási. villongások alatt a káptalant ismételten fosztogatták. Nyugal- 
masabb idők csak akkor következtek be, midőn 1638-ban Sze- 
pes-vár a Csáky-család birtokába jutott.. Nagy értékü. a Szepesi 
káptalan levéltára, mely 4000 régi okiratot, köztük 50-et az ARDA 
dok korano (a legrégibb 1255-ből) tartalmaz. 


A szepesi székesegyház. 


A szepesi székesegyház Magyarország egyik legne- 
vezetesebb középkori műemléke. Architekturája az át- 
meneti román, gót és részben a renaissance stilust 
mutatja. A művészies siremlékek, gót szárnyas oltárok, 





Szepesi székesegyház. 


számos faragványok, falfestmények s az oltárszárnyak 
festései finom műérzékre vallanak. 


Történelem. A szepesi székesegyház keletkezésének ideje 
ismeretlen. Egyik nézet szerint a bevándorolt . szászok 1141-ben 
már itt találták a Szent Márton templomot ;-más adatok azt tart- 
ják, hogy III. Béla alatt (1172—1196) épült. Eredetileg alkalmasint 
fatemplom volt s a mongolok által való elpusztítás után 1241-ben 
ujra építették. A XV. században tetemesen bővitették s a, Zápolya- 
kápolnával befejeződött az épités. : 

A templom eredetileg három ivhajtásu bazilika volt s a XII.—XV. 
századok épitészeti stilusait mutatja fel. Legrégibb része, késő ro- 
mán stilusban, a nyugati, a két toronynyal. Ugyanabból az időből 
származnak a toronyablakok és a kerekives párkányok. A főkapu- 
zat fölött lévő ivhajtásos ablakot s a hegyes toronyfedeleket ké- 
sőbb épitették. A régi templom más maradványa az északi fal 
egy része egy mellékbejárattal. A. régi templom kibővitése a XV. 
században a mellékhajók keleti részének kiszélesbítéséből és emelé- 
séből állt. Itt a gót stilus jelentkezik. 1498-ban a Zápolya-kápolnát, 
egyhajóju fogadalmi kápolnát, Zápolya István a templom déli olda- 
lához hozzáépittette. Ez a gót stilus virágkorára vall. 


A templom belseje. Az északi oldalon belépve, 
szemben látjuk a Zápolya-kápolnát; jobbra a régi 
. templomot, balra a főoltárt az új sanctuáriumban. 
A bejárat fölött hires freskokép van, melyet 1317-ben 
az ó-olasz Siena-iskola egyik mestere festett és melyet 
a jelen század ötvenes éveiben, az elborító meszelési 
réteget eltávolitva, restauráltak. j 

A festmény tárgya: Pompás terem közepében trónuson ül 
Szüz Mária a gyermek Jézussal. Jobbján térdel Tamás esztergomi 
érsek, a koronát nyujtva; mögötte Henrik prépost (a ki a képet 
festtette) kezében az ország almájával. Balról térdel Robert Károly 
a a koronát átvéve; mögötte áll Frank, Szepes-vár parancs- 
noka i 3 

A kép festetésének inditó okául szolgált Robert Károly 
király diadala s a szepesiek hősiessége a rozgonyi csatá- 
ban 1312. 

Az északi falon látható Hetesi Pethe Márton prépost 
magas domborművü siremléke (t 1605) vörös már- 
ványból; mellette a sarokban a szent három király 
oltára (predellája és szárnyas középszekrénye gót, ép 
ugy mint uj oromzata, és Szt. Mihály kis oltára, egyike 
a legszebb oltároknak (predellája fölött az oltárszekrény 
helyett Szt. Mihályt ábrázoló festmény). Mindkét oltárt 
már 1478-ban emlitik. 

A gótstilü főoltár 360 m. magas. A középrész 
szobrai: Szüz Mária és jobbról-balról Szt. Márton és 


A szepesi székesegyház alaprajza. 


hp, EE [ff an: 


Ad Régi templom 
E Későbbi hozzáépitések. 

I. Az uj templom. 

I. s. Sekrestye. 

. Freskokép. 
. Pethe Márton siremléke. 
A szent három király oltára. 
. Mihály arkangyal oltára. 
Főoltár (Szent Márton). 
. Váralyi Szaniszló siremléke. 
. Szent András oltára. 


. Szószék. 
. A haldokló Mária oltára. 


Teor ar a 





II. A Zápolya-kápolna. 
II. s. Sekrestye. 
10. Zápolya Imre siremléke. 
11. Zápolya István siremléke. 
12. Főoltár. 
13. A fájdalmas anya oltára. 


II. Régi templom. 
HI. s. Szekrestye. 
aa. Gyóntatószékek. 
14. Szentháromság oltára. 
15. Keresztoltár. 
16. Sigray siremléke. 
17. Balogh síremléke. 

szt. Miklós; a szárnyakon a 12 apostol; oromzata 
Szintén gót stilusban van tartva. 

Az Apsis falában, a szentélyben van Váralyi Sza- 
niszló prépostnak (+ 1548) homokkőből készült sir- 
emléke. A XV. századból származó gótstilü kanonok- 
székek a szentélyben gazdag diszítésüek. Az előttök levő 
padok számos domborművü faragványnyal renaissance- 
stilüek. A régi szőnyegek a gyapotszövés remekei. 
A sekrestyében, mely 1706-ban épült, különféle czime- 
reket és gyász-lobogót őriznek. 

A szószék uj és gótstilü; a haldokló Mária gót szár- 
nyas oltára egyike a legrégibb oltároknak. 


À Zápolya-kápolnát (Capella corporis. Christi) 
1493-ban a legtisztább gót stilusban Zápolya István 
építtette, 1873-ban pedig Samassa püspök restaurál- 
tatta. A kápolnának müvészies üvegfestésü hat ablaka 
van; gót főoltára a székegyházban az egyedüli, mely 
minden részében gótstilü ; a másikat gót stilban 1874- 
ben Storna szobrászunk készítette. Van a kápolnának 
külön sekrestyéje, kórusa és orgonája: A külfalon a 
renoválásokra vonatkozó felirások láthatók. A keresztelő 
medencze igen szép. 

Nevezetes Zápolya Imre siremléke. 

A nádor pánczélos alakja (4:57 m. magas) vörös márványból 
van faragva. Jobbjában zászlót, baljában a kard markolatját fogva, 
fekvő oroszlánon áll. Négy angyal veszi körül, ketteje ezimerét 
tartja, ketteje pedig feje körül lebeg. A latin felirás magyar fordi- 
tásban következőleg hangzik : «Itt nyugszik a hires és kitünő Imre 
úr, a Szepesség örökös grófja s az ország nádora, ki 1487-ben 
hunyt el.» | 

Ezzel szemben van Zápolya István hasonló sir- 
emléke. 

A régi templomban (az orgona alatt) látható a be- 
járatnál két oldalt két szepesi prépostnak : Balogh N. 
(1683—1689) és Sigray J. (1698—1718) vörös homok- 

kőből készült siremléké; a két gyóntatószék rococco 
stilusban; és két oldalt két oltár; a keresztoltár, gót 
szárnyas oltár renaissance stilusban renoválva (már 
1478-ban emlitve) és a Szentháromság oltára 1654-ből. 

1888—1890 a templomot ujonnan festették ; a pad- 
lót keramitlemezekkel födték és a szentély ablakait 
üvegfestéssel látták el. | f 


Szepesvár 643 m. 


Szepesvár a Szepesség legnagyobb vára, e megye 
történetében kiváló szerepet játszott. Jelenleg, sajnos, 
teljesen rom. 

A vár, három oldalt meredeken leeső kopár és szik- 
lás dombon épült, s az alsó, középső és fellegvárból áll ; 
öt udvara közül a legalsó, az előudvar, a legnagyobb. 

-Az ösvény a «Vasuthoz» czimzett szálloda közeléből 
a kopár vårdombra, a romhoz felvisz fél óra alatt. ` na 

Az alsó felvonó kapun át a két bástya által" még 
erősitelt tágas alsó udvarra lépünk, melynek gyepes 
talaját utóbb kincsásók felturták.. Előttünk van áz alsó 
vár déli fala a második várkapuval. Ettől jobbra, sarkon 
tul, a részint még fenmaradt lőrésfolyosóhoz jutunk. 
A balfélőli (északi) várfalban kis ajtó van. Ugyanazon 
oldalon odább az istállók falmaradványait látjuk. 

A messziről látható második kapun át az alsó várta 
s a második udvarba jutunk.. Előttünk, magasan fent a 
sziklafalon emelkedik a középső vár, a kapu toronynyal. 
A kaputól két oldalt lakosztályok -falmaradványai van- 
nak. A második udvar balfelőli (északi) része fallal van 
elzárva, a melyen kis kapun át a várfal által hatá- 
rolt két nagy helyiséghez jutunk. (Abrak- és gabona- 
raktárak.) Ezek mellett emelkedik a függőleges sziklafal 
s a felső sarokban magas torony, a Mentsvár vagy őr- 
torony. ét 
. A második udvar jobbfelőli (keleti) sarkán elég jól 

fenmaradt négyszegletes kaputornyon át, melynek ke- 
leti fala puskagolyók nyomait mutatja (állitólag az 
utolsó, 1710-iki ostromlásból eredők), a kis harmadik 
vagy külső udvarba jutunk, melynek fala részben még 
lőrésekkel van ellátva. 

Ezen elővédet a meredek sziklafalig huzódó árok 
veszi körül, melynek külső oldalán még tizenegy kerek 





Szepes-vár. 


pillér, további megerősités maradványai láthatók. Innen 
a felső kapun vonóhidon át a szabadba lehetett jutni. 

A második udvarba visszatérve, a részint sziklában 
kivájt meredek uton a középső várba érünk. Jobbról 
kis elővéd maradványai mellett, kaputornyon át a kes- 
keny negyedik udvarba lépünk, hol a fal mellett a vár- 
nagy lakosztálya volt ; alsó boltozata még jó karban van 
s esetleg rossz idő ellen oltalmat nyujt. Odább kerek 

nagy mélyedést látunk (állitólag ló-malom) s ettől szem- 
ben a sziklatalba vájt ürt (állitólag börtön). 

A felső várba felhágva, jobbról ujabb elővédnek 
romjait látjuk s az utolsó kaputornyon át a felső 
udvarra s a fellegvárba jutunk. A hosszukás udvar két 
oldalán voltak a lakosztályok, melyek keleti homlok- 
zata a Branyiszkó-hegylánczra való szép kilátással a 
XVII. századból származik, midőn a vár már a Csákyak 
" tulajdona volt. Az udvar közepén emelkedik a 19 m. 
magas, tömör vártorony, a gótstilü kápolna, s a kettő 
közt látható a kőbe vájt vizfogó. Az utóbbi mögött lát- 
hatók az oszlopos csarnok maradványai, a mely a nyu- 
gati lakosztályok mellett elhuzódott. Ezek északi végén 
emelkedik a mostan hozzáférhetetlen Mentsvár vagy 
őrtorony, mely 4 emeletből áll. A kápolna mögött, kis 
köz által elválasztva, áll a lovagterem, a hirtelen leeső 
szikla tetején. Belső falán kettős karzat futott körül; 
északi oldalán loggia volt. A hajdani falfestményeknek 
még csak nyoma sincs már. Minden a legnagyobb pusz- 
tulás bélyegét hordja magán. 


Szepesvárnak 135 helyisége volt. I 
A szinvonal különbsége a legalsó vár kapuja s a fellegvár között 
4104 m. 


A várudvarok nagysága : 


Első udvar .. . .. 284 m. hosszu, 87 m. széles. 
Második udvar — 104 c « 5O c c 
Harmadik udvar . u. 40 c « 10 c « 
Negyedik udvar u. 112 c c 50 c c 


Szepesvár építészeti stilusáról némileg lehet kö- 
vetkeztetni. A keleti kis küludvarhoz vezető gótstilü 
kapu és a gótikus kápolna a XV. századból valók. A fel- 
legvár a XVII. századbeli keleti oromzata renaissance 
stilusban épült. 

A várnak legrégibb része a fellegvár. Ismételt későbbi 
át- és hozzáépités által az eredeti stilus odaveszett. 


Szepes-vár alaprajza. 


(I. Als udvar. 


1. Alsó felvonó kapu. 
2. Bástyák. ` 
3. Ajtó. ` 
4. Istállók. 


zM a) Alsó vár. 
5. Lakosztályok. 
6. Raktárak. 
7: Száraz várárok. 
8. Az elővéd pillérei. 
9. Felső kapu. 
0 


kamata 


CII. Küludvar. - 


IV. b) Középső vár. 


11. Elővéd. 

12. A várnagy lakása. 
13. Ló-malom. 

14. Börtön. 

15. Elővéd. 


" V. e) Fellegvár. 
16. Lakosztályok, 
17. Vártorony.. 
18. Kápolna. 
19. Vizfogó. 
20. Oszlopos folyosó. 
21. Mentsvár. 
22. Lovagterem. 


. Meredek út a középső várba. 

Szepesvár története. 


. Szepes-vár eredetileg végvár gyanánt szolgált. Valószinüleg már 
a XI. század végén, vagy a XII. század elején épült. Okiratilag 
kimutatható, hogy 1120-ban már fennált s első várgrófja Borisz 
herczeg, I. István király: mostoha testvére volt. A várat 6 századon 
át (1710-ig) végváruút használták. — Falai alatt sok csatát vívtak. 
IV. László király több hónapon át lakta (1288). Venczel eseh 
király a várat elfoglalta, de Róbert Károly elüzte (XIV. század eleje). 
A huszita háborukban Giskra. a várat 1443-ban elfoglalta s a Szepes- 
séget innen sarczolta, mig Hunyadi László el nem üzte (1453). Zápolya 
János itt született 1487) ; a közte és Ferdinánd közt folyó háboru- 
ban a vár az ő kezén volt, és csak később jutott Ferdinánd birto- 
kába. A vallási háboruk alatt sikertelenül ostromolta Bocskay, Beth- 
len és Thököly ; csak IL Rákóczi. Ferencz éjtette birtokába (1703). 
Utóbb (1710) "megadás" folytán a császáriak. hatalmába jutott. Azóta 
csend uralkodott. 
. A vár három hatalmas nemesi család tulajdona volt: a Zápolyáé 
(1465—1528), a Thurzóé (1528—1636) és a Csákyaké 1638-tól 
a mai napig. Csáky István a -várat, a körüllevő számos faluval együtt 
85,000 frtért vette meg. 1780-bán a várat tüzvész pusztitotta el s 
azóta lassankint teljesen ‘Tomba dőlt. 


A Drevenyik . ÉS Hotkócz (Szepes- Uj- 
vár). 

A Vár- -hegygyel nyereg által összekötve emelkedik 
közvetlenül Szepes-váralja mellett a Drevenyik 612 m., 
többnyire kopár, diluviális édesvizi mészből összetett 
mészplateau, mely különösen a Hotkóczi oldalon érde- 
kes sziklás részleteket mutat: 

À Szepesvárra vezető utról jobbra letérünk s a 
. szentképtől a Drevenyik magaslatát fél óra alatt érjük el. 

A délnyugati meredek lejtőn, a Ribnicsek nevü erdészlakkal 
szemben van a szepesváraljai Jéglyuk (Szepesváraljától ?/4 óra 
gyalog). A barlangnak 80 m. hosszu főhasadékában (több mellék- 
hasadékkal) helyenkint jég-, valamint némi cseppkőképződmény 
látható. Itt, valamint a Drevenyik más helyén is őskori tárgyakat 
találtak (kovakőfejsze, agyagedények, kulturrétegek). 

Szép kilátás nyilik kelet felé a- Branyiszkó-hegy- 
ségre. Közvetlenül a Drevenyik alatt fekszik park kö- 
zepén Hotkócz (Szepes-Ujvár), hol gróf Csáky-féle kas- 

tély van. A parkban gróf Csáky Kálmán mauzoleuma 
látható. A kastélyban nevezetes religuiák őriztetnek, 
azok között Szepesvár festménye az 1780. évi tűzvész 
előtti időből. 

Hotkócztól jobbra Zsegra és más helységek, köztük 
bal felé pedig Mindszent (Biakovec), gróf Csáky Albin 
nyári lakhelye, tiszta gót izlésben épült templommal 
(1402) és régibb kápolnával román stilusban. 

A Zsegrai templom. 

A Branyiszkó-hegység tövében a Drevenyik mögött 
Szepes- Váraljától jőve, fekszik Zsegra kis helység, távolról 
látható templomával, a mely 600 éves falfestményeiről 
hires. 

Szepes-Váralja—Hotkócz—Zsegra 5'8 km. jó fél óra kocsin ; 
egy óra gyalog a Drevenyikon át. 

Szepes-Olaszi—Zsegra 4 km. fél óra kocsin; egy óra gyalog. 

Hotkócz—Zsegra */2 óra gyalog. 

Fallal köritett temploma a legrégibbek egyike a Sze- 
pességen; 1247-ben gróf Zygra János épitette, a ki a 
templom alatti kriptában van eltemetve. A templom 
román stilusban épült, átépitkezésekkel átmeneti stilus- 
ban; a falusi templom legegyszerübb typusát mutatja : 
hosszukás négyszögü megosztatlan hajót, egyenes vo- 
nalban záruló aránylag nagy sanctuariumot és a nyu- 
gati oldalon tömör tornyot. A hatszáz éves falképekről 
a hetvenes években az elboritó VaKPlalsétéset szedték le. 


A falfestmények a következők : i 

A déli kapuzat fölött Krisztus a kereszten, Máriával és János 
apostollal. Az északi oldalon, a főbejárattal szemben Mária menybe- 
menetele és koronázása. Alatta az egész fal felületét elfoglalja, a 
László-kép : Öt részlet a eserhalmi csatából, melyben Szt. László 
a kunokat legyőzte s elrabolt magyar leányt megszabaditott. Felirás 
mutatja, hogy a képet 1638-ban renoválták. A keskeny két oldal- 
falon, a hajó és a sanctuarium között, Szt. István és szt. László 
király képei életnagyságban láthatók. 

A sanctuariumban : a tizenkét apostol a sekrestye fölött; továbbá 
a Megváltó kinszenvedései néhány miniatur-képben. 

A falfestmények régi koráról tanuskodik a többi közt az, hogy 
Krisztust tüskekorona nélkül ábrázolják, mint az a XIV. század előtt 
divott. Ennélfogva azt hiszik, hogy ezek a festmények a XIII. század 
második feléből "valók. A történetileg hires festmények már várják a 
renoválást. 

Érdekes a mészkőből faragott román stilusu keresztelő medencze 
is, a mely oly régi, mint maga a templom. A Zsegra-család czimerét 

(Szarvastehén ? ?) több helyütt látni a templomban. 

Szepes-Váralja állomástól 3 km. a szepesi káptalan- 
tól 21/2 km. távol fekszik a két kis fürdőhely Baldócz 
és Sivabrada ; az előbbinek (35 szoba) néhány vasas- 
forrása van; az utóbbinak forrása kéntartalmu (10 
szoba). Sivabrada-fürdő közvetlenül a Lőcsei ut mentén 
fekszik. 

A Branyiszkó-hegység. 

A Branyiszkó-hegylánczolatában történelmileg neve- 
zetes hely a Branyiszkó-szoros ; több pontja kecsegtet 
szép kilátással. 

A Branyiszkó-szoros 150 m. Szepesváraljától kocsin 
11/a óra alatt érhető el. Úlközben megragadó szép 
kilátás nyílik Szepesmegyére. Fönt a hegyen emlék- 
kő örökíti meg a Branyiszkói csata emlékét, a midőn 
1848. február 5-kén a honvédek a hegyet megrohanva 
a császáriakat elűzték. 

A hegyláncz három legmagasabb csúcs megmászása 
nem nehéz és a kilátás miatt ajánlható. 

A Viszoka-hola 1162 m. és a szomszédos Szmreka- 
vicza 1193 m. megmászása fél napot igényel. Kirán- 
duló pont Szepesváralja. A Branyiszkó-szorosig 11/2 
óra alatt jó kocsiúton mehetünk. A szorostól erdei 
útra a Viszoka-hola egy óra alatt és a Szmrekovicza 
további 8/4 óra alatt érhető el. I 


A Slubicza 1131 m. megmászása szintén félnapot 
igényel. Kiránduló pont Szepes-Olaszi. Több út vezet fel. 


a) Dubrava községen át legkényelmesebb az út (1— 

41/2 óra), mivel innen a hegy gerinczig szekérrel lene 
feljutni és csak rövid ideig kell gyalogolni. 


b) Vojkóczon át (2 óra gyalog). 


A krompachi utat átlépve, a Vojkóczra vezető utat 
követjük s egy óra alatt a kis helységbe érünk. Innen 
a hegységen át mezei ut vezet, melyet követve, a hegy- 
gerinczen (1/2 óra) balra fordulunk sa gerinczen haladva, 
további 1/2 óra alatt a Slubicára hágunk. 


e) Szlatvinon át (1/2—2 óra gyalog). 


Szepes-Olasziból egyenes szekérut vezet Szlatvin 
kis fürdőbe (!/2 óra) 479 m., melynek savanyuvize van. 
A fürdőház egyszerü; a korcsma igénytelen, de tiszta. 
Az átmeneti stilusban épitett templom a Szepesség leg- 
régibb templomai közé tartozik. A Slubicára való fel- 
menetel rendkivül meredek ; többnyire vizmosások mel- 
lett kell enagnunk s az utat magunknak kerésnünk 
(1 óra). 

A Slubica csúcsa nagy hegyi rét (közelben semmi 
forrás); az erdőöv 1000. m.-ig felnyúlik. Kőzete csillá- 
mos pala. BE. 

"A kilátás" Áttekintjük az egész Szepességet a Poprád 
völgye és a Magura kivételével. Délkeletnek látjuk a 
Csernahora hegylánczát, északkeletnek a Branyiszkó- 
szorost és a hegyláncz legmagasabb csúcsát, a Szmreko- 
vicát (1193 m.).- 

Délkelet és dél -felé látjuk továbbá a Hernád-völgyszorost Mar- 
gitfalunál s a Phönix-huta mellett, valamint a Gölniczvölgy két 
oldali hegylánezait. Előttünk terül el a. Hernádvölgy, Krompach, 
Istvánhuta, Kluknó, Richnó, Hrisócz és Kolinócz helységekkel ; 
Krompach mögött a Szlovinkai-völgy egész hosszában a Krompachi 
Skala, a Thurzóhegy, (Klippberg) Ostri vreh, Hollófej hegyekkel s 
a hegynyereg Svedlér felé; háttérben a szomolnoki-hegy, a Tro- 
hanka- hegyláncz s a kettős csúcsú Rablókő és Kloptana. Ezekhez 
csatlakozik egész sora a Szepes-gömöri erezhiegystg csúcsainak a 


Királyhegyig és a Királykőig. 
Előttünk, nyugat felé, kiválik a kopár sziklás Drevenyik a Szepes- 

várral ; Szepes-Váralja városa el van födve, holott a szepesi káptalan 
tisztán kivehető. 

A Branyiszkó-hegylánez tövét koszoruszerüleg körülvesz számos 
helység, köztük Zsegra a hires templomával, Hotkócz a négyszegletü 
parkban, odább Mindszent. Jobbra, északnyugat felé a kép keretét a 
Lőcse-lublói erdőshegység képezi. 

Balra, délnyugat felé látjuk Szepes-Olaszit, Wellbachot, odább 
Iglót és Lőcsét s egyéb helységeket, mig a háttérben a fenséges Ma- 
gas-Tátra emelkedik. 

Északkeletnek fordulva, lenézünk Sárosmegyére ; ; messze távolból 
az Eperjes-kassai Trachyt- hegyláncz nehány kúpja tünik fel. 


A lejövetel Vojkóczon, vagy egyenesen Szlatvinon át" 
(1/2 óra) történik Szepes-Olasziba (1—1!/2 óra). 





